Jim Holland

James H. «Jim» Holland (født 1967) er en amerikansk tidligere skihopper.Sports Reference: Jim Holland  (olympiaresultater, besøkt 16. januar 2017)

Holland konkurrerte internasjonalt i årene 1984-1995. I 1987 skadet han ryggen i et fall, men han kom tilbake og kunne fortsette karrieren. Hans første internasjonale mesterskap var VM i skiflyging i Vikersund 1990, der han endte på 56.- og sisteplass. I skiflygings-VM i Harrachov 1992 ble det 34.-plass, nest sist av de som deltok. VM i Val di Fiemme (Predazzo) i 1991 ga 52.-plass i storbakken, 29.-plass i normalbakken og 13.-plass i lagkonkurransen. I VM i Falun i 1993 ble han nummer 48 i både storbakken og normalbakken.Adam Kwieciński: Jim Holland  (hoppresultater, besøkt 16. januar 2017)

Jim Hollands beste plasseringer i et internasjonalt mesterskap kom i OL i 1992. I normalbakken i Courchevel fikk han 13.-plass, og fulgte opp med 12.-plass i storbakken. Lagkonkurransen ble en magrere affære for de amerikanske hopperne, som endte på 12.-plass. OL på Lillehammer i 1994 ble mindre vellykket for Jim Holland, han kom på 46.-plass i storbakken og 48.-plass i normalbakken.

Til og med 1992/93-sesongen fikk bare de 15 beste i hvert renn poeng i verdenscupen. Sesongen 1991/92 ble Jim Hollands eneste med verdenscuppoeng; han endte på 20.-plass sammenlagt. Hans beste plassering i enkeltrenn var 2.-plass i storbakken i Thunder Bay 2. desember 1991. Han deltok i den tysk-østerrikske hoppuka i årene 1989-93, med 1991/92 som høydepunkt, da han ble nummer 10 sammenlagt.

Sammenlagtplasseringer i Hoppuka:
 År 1989/90 1990/91 1991/92 1992/93 Plassering 73 48 10 62

Han ble seks ganger nasjonal mester - i normalbakke i 1990, 1991 (delt med Mark Konopacke) og 1992, og i stor bakke i 1990, 1992 og 1993.Eastern Ski Jumping & Nordic Combined Foundation, Inc.: USA Ski Jumping National Champions  (besøkt 16. januar 2017)

Jim Holland er bror av skihopperen Mike Holland og kombinertløperen Joe Holland. Jim ble tatt opp i The American Ski Jumping Hall of Fame i 2008.The American Ski Jumping Hall of Fame - Inductees  (besøkt 16. januar 2017)

Etter at han la opp som skihopper, flyttet Jim Holland fra Vermont til Utah, der han etablerte seg som forretningsmann. Han startet et internettfirma før han i 1996 sammen med en kompanjong grunnla fritidsutstyrsfirmaet Backcountry.com.Bloomberg: Jim Holland (besøkt 16. januar 2017)

 Referanser 

 Eksterne lenker 


Kategori:Personer fra Grafton County i New Hampshire
Kategori:Personer fra Windsor County i Vermont
Kategori:Skihoppere fra USA
Kategori:USA-mestere
Kategori:Deltakere for USA under Ski-VM 1991
Kategori:Deltakere for USA under Vinter-OL 1992
Kategori:Skihoppere under Vinter-OL 1992
Kategori:Deltakere for USA under Ski-VM 1993
Kategori:Deltakere for USA under Vinter-OL 1994
Kategori:Skihoppere under Vinter-OL 1994